KURZUS: Közlekedési üzemtan I.

MODUL: Hajózási üzemtan

A hajózás technikai eszközei

| A hajózás technikai eszközei
Tanulási célok A lecke áttanulmányozása után Ön képes lesz:
| felsorolni a hajózás technikai tényezőit;
| eredetük és jellegük szerint csoportosítani a vízi utakat;
| meghatározni a hajóút fogalmát;
| saját szavaival meghatározni az úszó létesítmény fogalmát;
| saját szavaival meghatározni a vízi jármű, az úszó munkagép és a ponton fogalmát;
| osztályozni a hajókat útvonal, meghajtás és rendeltetés szerint;
| osztályozni a tengeri kereskedelmi hajókat a szállított áruféleségek szerint;
| osztályozni a belvízi áruszállító hajókat a meghajtás és a hajózási technológia szerint;
| értelmezni a merülés, a vízvonal és a szabadoldal-magasság fogalmát;
| értelmezni a bruttó és a nettó regisztertonna fogalmát;
| értelmezni a hajóraktár befogadóképességének fogalmát;
| értelmezni a hajó vízkiszorításának fogalmát;
| értelmezni a dwt hordképesség fogalmát;
| értelmezni a hasznos hordképesség fogalmát;
| értelmezni a kikötő fogalmát;
| osztályozni a kikötőket a vízi út jellege, a fekvésük és a forgalom jellege szerint;
| felsorolni a főbb kikötői létesítményeket;
| saját szavaival megfogalmazni az egyes kikötői létesítmények szerepét;
| megfogalmazni a kikötői műveleti tonna és a fizikai tonna közötti különbséget.
Tevékenységek Olvassa el a 171.-186. oldalt a jegyzetből! Sorolja fel a hajózás technikai tényezőit! Csoportosítsa a víziutakat eredetük és jellegük szerint! Határozza meg a hajóút fogalmát! Határozza meg az úszómű fogalmát! Határozza meg a vízi jármű, az úszó munkagép és a ponton fogalmát! Osztályozza a hajókat útvonal, meghajtás és rendeltetés szerint! Osztályozza a tengeri kereskedelmi hajókat a szállított áruféleségek szerint! Osztályozza a belvízi áruszállító hajókat a meghajtás és a hajózási technológia szerint! Értelmezze a merülés, a vízvonal és a szabadoldal-magasság fogalmát! Értelmezze a bruttó és a nettó regisztertonna fogalmát! Értelmezze a hajóraktár befogadóképességének fogalmát! Értelmezze a hajó vízkiszorításának fogalmát! Értelmezze a dwt hordképesség fogalmát! Értelmezze a hasznos hordképesség fogalmát! Értelmezze a kikötő fogalmát! Osztályozza a kikötőket a vízi út jellege, a fekvésük és a forgalom jellege szerint! Sorolja fel a főbb kikötői létesítményeket! Állapítsa meg az egyes kikötői létesítmények szerepét! Állapítsa meg a kikötői műveleti tonna és a fizikai tonna közötti különbséget!
Összefoglalás A víziutak: természetes és mesterséges víziutak. A víziutak: belvízi utak és tengeri útvonalak. A hajóút szűkebb és tágabb értelmezése. A hazai víziutak felosztása. A Duna mint nemzetközi jelentőségű víziút. A Tisza mint regionális jelentőségű víziút. Figyelem: a következő meghatározások a jegyzet anyagának pontosítására szolgálnak! A vízen úszó és az ott elvégzendő tevékenységek ellátására szolgáló technikai eszközök az úszó létesítmények. Az úszó létesítmények csoportjába tartoznak:
| a vízi járművek;
| az úszó munkagépek;
| az úszó anyagok köteléke (tutaj);
| az úszóművek (pontonok, és személyeknek illetve terheknek a víz felszínén tartására szolgáló egyéb úszóművek: pl. bója, mentőpad, stb.).
Figyelem: a következő meghatározások a jegyzet anyagának pontosítására szolgálnak! Az úszó munkagépek olyan úszó létesítmények, amelyek nyugalmi, vagy mozgási helyzetükben valamely speciális feladatot látnak el. Ilyenek pl.: az úszódaruk, úszó elevátorok és a kotrók. A pontonok sokféle feladatot láthatnak el, szerkezeti kialakításuk is különféle lehet, közös vonásuk azonban az, hogy rendeltetésüknek álló helyzetben tesznek eleget. Főbb fajtáik pl. a kikötőpontonok, laktanyahajók, úszódokkok, stb. Figyelem: a következő meghatározások a jegyzet anyagának pontosítására szolgálnak! A vízi járművek olyan úszó létesítmények, amelyek feladatukat (személyek és áruk szállítását, halászatot, jégtörést, stb.) főként helyváltoztatással teljesítik. A vízi járművek csoportjába tartoznak:
| a hajók;
| a kompok;
| a csónakok.
A hajók osztályozása útvonal, meghajtás és rendeltetés szerint. A tengeri kereskedelmi hajók osztályozása a szállított áruféleségek szerint. A belvízi áruszállító hajók osztályozása meghajtás és hajózási technológiai szerint. A hajók főméretei: geometriai, térfogati és hordképességi főméretek. Figyelem: a következő meghatározások a jegyzet anyagának pontosítására szolgálnak! A hajók geometriai főméretei közé tartoznak pl.: a vízvonal-hossz, a teljes hossz, a teljes szélesség, a tetőpont magasság, a merülés, a szabadoldal-magasság, stb. A vízvonal a hajótestnek és a víz felszínének metszésvonala. A merülés a hajógerinc és a vízvonal közötti magasságkülönbséget jelenti. A hajó szabadoldal-magasságán a fedélzet legalacsonyabb pontja és a legnagyobb megengedett merüléshez tartozó vízvonal közötti távolságot értjük. Üzemtani szempontból a hajók befogadóképességi és hordképességi főméreteinek van jelentősége, ezek azonban összefüggésben állnak a hajók merülésével, illetve szabadoldal-magasságával. A hajók űrméretének mérőszámai, a bruttó és a nettó űrtartalom mérőszámai. A hajók hordképességi főméretei, a vízkiszorítás, a dwt és a nettó hordképesség. A kikötő funkciója. A kikötők osztályozása a vízi út jellege, a fekvésük és a forgalom jellege szerint. A főbb kikötői létesítmények. A hazai kikötőhálózat jellemzői. A műveleti tonna és a fizikai tonna fogalma.

| A hajózás technikai eszközei - feladatlap
Töltse ki az alábbi feladatlapot!
Egészítse ki a következő mondatot! A folyékonyáru szállító hajók gyűjtőneve a(z) .
Egészítse ki a következő mondatot! Az uszályokból alkotott kötelék a(z) , amelyet vontatóhajó továbbít.
Egészítse ki a következő mondatot! A merülési márkajel (Plimsoll - jel) felső éle a tengeri hajók merülésvonalát is kijelöli.
Egészítse ki a következő mondatot! A(z) hordképesség az a tonnában kifejezett tömeg, amit a teljesen felszerelt, üres üzemkész állapotban lévő hajó a nyári merülésvonaláig merülve fel tud venni.
Egészítse ki a következő mondatot! A konténereket is szállítani képes hajóknál a főméretek között megadják a szállítható konténerek maximális számát is egységben.
Egészítse ki a következő mondatot! A műveleti tonna lehet a fizikai tonnánál, mert ha a berakás előtt, vagy a kirakás után közbenső tárolásra van szükség, az árut kétszer kell kezelni.